**TÁJÉKOZTATÓ A WALDORF EXTRA LESSON FEJLESZTŐ**

**SZAKPEDAGÓGUS[[1]](#footnote-1) SZAKIRÁNYÚ TOVÁBBKÉPZÉSRE JELENTKEZŐKNEK**

### A megszerezhető szakképzettség megnevezése

## Waldorf Extra Lesson fejlesztő szakpedagógus

### A szakirányú továbbképzés célja és tartalma

A képzés célja a résztvevők felkészítése a Waldorf-pedagógia gyermekszemléletét hordozó Extra Lesson fejlesztőeljárás alkalmazására a tanulási és/vagy viselkedési nehézségekkel, zavarokkal küzdő gyermekek fejlesztésében. A pedagógusok a képzés keretében megismerkednek a Waldorf-pedagógia antropológiai, pszichológiai, pedagógiai alapjaival, készségszinten sajátítják el az Extra Lesson fejlesztő program mozgás-, festés- és rajzgyakorlatait, megismerik ezek gyermeki fejlődésre gyakorolt hatását és iskolai alkalmazásának különböző lehetőségeit. A gyermektanulmányi munkák során megismerik a Waldorf-pedagógia holisztikus gyermekmegfigyelési módszereit, azok fejlesztődiagnosztikai alkalmazását, az egyéni szükségletekhez alkalmazkodó fejlesztőprogram felépítésének törvényszerűségeit. A képzés a különböző művészeti tevékenységek által segíti a személyes és pedagógiai képességek fejlődését, az önképzésre való igény kialakulását. A szakirányú továbbképzés specialitása: a prevenciós szemlélet, melynek keretében több szempontból mutatja be a gyermek első hét életévének fejlődési folyamatait és azok hatásait a későbbi iskolai tanulási teljesítményekre és a viselkedésre.

A képzés erősen gyakorlati orientáltságú, végigvezeti a hallgatót az Extra Lesson vizsgálati és fejlesztő gyakorlatainak megismerésében a saját élménytől a pontos kivitelezés elsajátításán keresztül a fejlesztő munkában való tervszerű alkalmazásig és ezzel szerves egységben kezeli a gyakorlatokhoz kapcsolódó embertani ismereteket.

Az Extra Lesson szakpedagógus a megszerzett szakképzettség birtokában alkalmassá válik iskoláskorú tanulási és/vagy viselkedési nehézségekkel küzdő gyermekek és fiatalok Extra Lesson eljárással történő fejlesztésére, a köznevelés és a szakképzés intézményeiben vagy a gyermek- és ifjúságügyhöz tartozó civil szervezetekben, terápiás központokban egyaránt.

### A képzési idő félévekben

4 félév

### A szakképzettség megszerzéséhez összegyűjtendő kreditek száma

120 kredit

### A képzés önköltsége

220 000 Ft/félév

### A felvétel feltételei

1. Jelentkezési díj befizetése
2. Az alábbi szakok valamelyikén legalább alapképzésben (korábban főiskolai képzésben) szerzett oklevél:

* tanító,
* gyógypedagógus,
* tanár.

1. Motivációs beszélgetésen való megfelelés

*Motivációs beszélgetés****:*** a képzés vezetői és oktatói által a jelentkezők számára szervezett egyéni interjú (beszélgetés) eseménye.

Témakörök:

* A köznevelés bármely területén szerzett pedagógiai gyakorlat, esetleg fejlesztőpedagógiai, gyógypedagógiai gyakorlat annak időtartama és eredményessége
* A Waldorf-pedagógia választásának motivációja
* Az osztályon vagy tanulócsoporton belüli differenciálás igénye

### A szakirányú továbbképzés tervezett indulása

2022/23-as tanév őszi félév

### A képzés indításának körülményei

* A képzés megfelelő létszámú jelentkező esetén indul.
* A képzés a szorgalmi időben, általában kéthetente péntek délután és szombat egész nap történik.
* Munkaforma: levelező tagozat.

### Beszámítás a gyógypedagógus-szakvizsgába

A szakirányú továbbképzés a 49/2016. (11.30.) ELTE BGGYK Kari Tanács határozata alapján meghatározott feltételek teljesülése esetén a beszámít a gyógypedagógus-szakvizsgába. (A részletes feltételek a kari honlapon elérhetőek.)

### A szakirányú továbbképzési szak ismeretkörei

|  |
| --- |
|  |
| Waldorf-pedagógiai, embertani ismeretek |
| Tipikus és atipikus gyermeki fejlődés |
| Művészeti képességek fejlesztése |
| Az Extra Lesson mozgás-, festés-, és rajzgyakorlatok |
| Extra Lesson gyermekmegfigyelési munka és pedagógiai gyakorlat |
| Szabadon választható tanegységek |
| Portfólió |

### A felvételi eljárás díja

* 7000 Ft
* A jelentkezési díj befizetése átutalással lehetséges.
* Átutalással való befizetés esetén:
  + címzett: Eötvös Loránd Tudományegyetem
  + bankszámlaszám: 10032000-01426201-00000000
  + Az utaláskor a közleményben feltüntetendő adatok: KN1745/09, R940535000, jelentkező neve
  + Kérjük a közlemény pontos kitöltését. Hibás adatok megadása esetén az egyetem az összeget a feladónak visszautalja, így a szakirányú továbbképzésre a jelentkezést nem tudjuk elfogadni.
* Adott jelentkezési időszakban egyszer befizetett jelentkezési díjjal a jelentkező több különböző szakirányú továbbképzésre is jelentkezhet, azonban ebben az esetben a választott továbbképzésekre történő jelentkezéseit rangsorolnia kell. Egyszeri 7000 Ft-os jelentkezési díj befizetésével azonban csak egy szakirányú továbbképzésre lehet felvételt nyerni.

### A jelentkezés módja

* Jelentkezni a kari honlapról ([www.barczi.elte.hu](http://www.barczi.elte.hu)) letölthető jelentkezési lap kitöltésével lehet, amihez csatolni kell az alábbi mellékleteket:
  + az alábbi szakok valamelyikén legalább alapképzésben (korábban főiskolai képzésben) szerzett oklevél másolata: tanító, gyógypedagógus vagy tanár;
  + szakmai önéletrajz
  + motivációs levél
  + a 7.000 Ft-os jelentkezési díjbefizetéséről szóló igazolás (igazolás a banki átutalásról);
  + amennyiben a jelentkezési díjról számlát igényel, a számlakérő nyilatkozatot is csatolni kell a jelentkezéséhez.
* A jelentkezést akkor tekintjük elfogadottnak, ha
  + valamennyi mellékletet hiánytalanul csatolták és
  + a honlapon közzétett jelentkezési határidőig postai úton beérkezett.

**A jelentkezési lapot és annak mellékleteit az alábbi címre kell megküldeni:**ELTE Bárczi Gusztáv Gyógypedagógiai Kar Tanulmányi Hivatal, 1097 Budapest, Ecseri út 3.

**További információ kérhető**

adminisztratív kérdésekben Rada Andrea tanulmányi előadótól:  
e-mail: tovabbkepzo@barczi.elte.hu telefon: +36 1/358-55-27

szakmai kérdésekben Sósné Pintye Mária szakfelelőstől az alábbi e-mail címen: [pintye.maria@barczi.elte.hu](mailto:pintye.maria@barczi.elte.hu)

Budapest, 2022. január

Sósné Pintye Mára dr. Maléth Anett

szakfelelős szakmai igazgató

s.k. s.k.

1. FNYF-271-1/2017 [↑](#footnote-ref-1)